[pic] | COMISIA COMUNITĂŢILOR EUROPENE |

Bruxelles, 26.11.2008

COM(2008) 828 final

2005/0237 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

DIRECTIVĂ A PARLAMENTULUI EUROPEAN ȘI A CONSILIULUI privind normele și standardele comune pentru organizațiile cu rol de inspecție și control al navelor, precum și pentru activitățile în domeniu ale administrațiilor maritime

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2005/0237 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

DIRECTIVĂ A PARLAMENTULUI EUROPEAN ȘI A CONSILIULUI privind normele și standardele comune pentru organizațiile cu rol de inspecție și control al navelor, precum și pentru activitățile în domeniu ale administrațiilor maritime

(Text cu relevanță pentru SEE)

1. Introducere

În conformitate cu articolul 251 alineatul (2) paragraful al treilea litera (c) din Tratatul CE, Comisia emite un aviz privind amendamentele propuse de Parlamentul European în a doua lectură. Comisia își prezintă mai jos avizul privind cele 34 de amendamente propuse de Parlament.

2. Istoricul dosarului

Data transmiterii propunerii către Parlamentul European și Consiliu [document COM(2005) 587 final – 2005/0237COD]: | 30 ianuarie 2006 |

Data avizului Comitetului Economic și Social European: | 13 septembrie 2006 |

Data avizului Comitetului Regiunilor: | 15 iunie 2006 |

Data avizului Parlamentului European, prima lectură: | 25 aprilie 2007 |

Data adoptării poziției comune: | 6 iunie 2008 |

Data avizului Parlamentului European, a doua lectură: | 24 septembrie 2008 |

3. Obiectul propunerii

Obiectivul propunerii este reforma sistemului actual de recunoaștere de către Comunitate a organismelor însărcinate de statele membre cu atribuții de inspecție și certificare a siguranței navelor din punctul de vedere al conformității cu dispozițiile convențiilor internaționale (societăți de clasificare), sistem instituit prin Directiva 94/57/CE (JO L 319, 12.12.1994, p. 20). Pentru această a patra actualizare a directivei, se recurge la tehnica reformării.

Mai exact, propunerea de reformare vizează:

1. consolidarea sistemelor de monitorizare a organizațiilor recunoscute, prin înființarea unui organism de certificare care să certifice sistemele comune, dar independente de gestionare a calității ale respectivelor organizații;

2. armonizarea sistemului dual actual de recunoaștere obișnuită și limitată, care ar presupune, începând din acest moment, că recunoașterea se va acorda în funcție de calitatea serviciilor și de performanța organizațiilor în cauză, dimensiunea respectivelor organizații nemaiconstituind astfel un factor;

3. simplificarea și ameliorarea structurii criteriilor de certificare comunitară, acestea devenind mai exigente;

4. reformarea sistemului de sancțiuni, care, în prezent, nu prevede decât suspendarea sau retragerea recunoașterii. Propunerea vizează instituirea unui sistem de sancțiuni financiare mai proporționale și mai eficiente, menținând în același timp posibilitatea retragerii în cazurile cele mai grave;

5. introducerea recunoașterii reciproce a certificatelor de clasificare între organizațiile recunoscute (certificate de conformitate cu regulamentele tehnice interne ale acestor organizații), în special în materie de echipamente marine, atunci când certificatele sunt eliberate pe baza unor standarde tehnice echivalente;

6. clarificarea sferei de aplicare și facilitarea aplicării anumitor dispoziții ale directivei.

4. Avizul Comisiei privind amendamentele Parlamentului European

4.1. Amendamente acceptate de Comisie

Comisie acceptă integral amendamentele 1, 14 -17, 19 - 24, 33 și 34.

Amendamente acceptate parțial

- Comisia acceptă litera (a) din amendamentul 8, dar nu și litera (b), care reia avizul Parlamentului în prima lectură, întrucât Comisia consideră că poziția comună constituie un text mai adecvat din motivele pe care le-a prezentat în avizul din 11 iunie 2008[1].

Amendamente acceptate în principiu:

- În principiu, Comisia poate accepta amendamentele 10, 11 și 12 , întrucât cuprind elemente care se regăsesc în propunerea sa de directivă privind obligațiile statelor de pavilion; cu toate acestea, definițiile introduse prin aceste amendamente ar trebui să se aplice numai în ceea ce privește dispozițiile privind obligațiile statelor de pavilion.

Comisia observă că Consiliul a ajuns la un acord politic în ceea ce privește propunerea sa de directivă privind obligațiile statelor de pavilion. Acest acord politic privește elementele amendamentelor 1, 10 - 12, 14 - 17, 19 - 24 și 33 și face, așadar, ca aceste amendamente să nu mai fie necesare în perspectiva procedurii de conciliere.

4.2. Amendamente respinse de Comisie

- Comisia respinge amendamentele 2 - 7, 9, 13, 18 și 25 – 32, care reiau avizul Parlamentului în prima lectură, întrucât Comisia consideră că poziția comună constituie un text mai adecvat, din motivele pe care le-a prezentat în avizul din11 iunie 2008.

5. Concluzie

În conformitate cu articolului 250 alineatul (2) din Tratatul CE, Comisia își modifică propunerea după cum se prevede mai sus.

[1] COM(2008) 370 final.